Չմոռնանք, որ 1917-ի դեկտեմբերին բոլշեւիկեան Ռուսաստանը տուն կանչած էր իր զօրքերը՝ կովկասեան ճակատին վրայ մինչ այդ պարտութիւն կրած թուրքական բանակին ընծայելով Անդրկովկասի վրայ նորովի յարձակումի ձեռնարկելու ոսկի պատեհութիւնը: Հակառակ Ռուսաստանի եւ Թուրքիոյ աւագ դաշնակից Գերմանիոյ միջեւ տարւող պատերազմի դադրեցման բանակցութիւններուն, որոնք մարտ 1918-ին յանգեցան Բրեստ-Լիտովսկի պայմանագրի ստորագրութեան, թուրքական իշխանութիւնները յարմարագոյն պահը գտած էին ի գործ դնելու Բաքու հասնելու եւ հոնկէ դէպի Կենտրոնական Ասիա բացւելու համաթուրքական տիրապետութեան իրենց ծրագիրը: